การประกอบธุรกิจของแต่ละสายผลิตภัณฑ์

บริษัท ปุ๋ยเอ็นเอฟซี จำกัด (มหาชน)
ได้รับการส่งเสริมการลงทุนจากคณะกรรมการส่งเสริมการลงทุน (BOI)
ในการประกอบธุรกิจเป็นผู้ผลิตแม่ปุ๋ยและปุ๋ยเชิงประกอบที่เกษตรกรสามารถนำไปใช้ได้โดยตรง
เนื่องจากมีธาตุอาหารหลักครบตามที่พืชต้องการ คือ ไนโตรเจน (N) ฟอสฟอรัส (P)
และโปแตสเซียม (K) และเนื่องจากผลิตปุ๋ยจากวัตถุดิบพื้นฐาน
จึงสามารถแบ่งวัตถุดิบขายให้กับอุตสาหกรรมอื่น เช่น กรดกำมะถัน, กรดฟอสฟอริค,
แอมโมเนียเป็นต้น โดยโรงงานผลิตตั้งอยู่ในเขตนิคมอุตสาหกรรมมาบตาพุด จังหวัดระยอง
มีกำลังการผลิตปุ๋ยเชิงประกอบประมาณ 1 ล้านตันต่อปี, กรดกำมะถันประมาณ 462,000 ตันต่อปี
และกรดฟอสฟอริคประมาณ 180,000 ตันต่อปี
ภายในโรงงานยังมีท่าเทียบเรือที่สามารถเทียบเรือบรรทุกสินค้าขนาดระวางขับน้ำสูงสุดถึง 60,000
เมตริกตัน ซึ่งสามารถขนถ่ายวัตถุดิบได้สูงสุด 1.5 ล้านตันต่อปี

  ลักษณะของผลิตภัณฑ์

ผลิตภัณฑ์ของบริษัทฯ แบ่งเป็น 4 ประเภท คือ

1.  ปุ๋ย

  1.1 ปุ๋ยเชิงเดี่ยว บริษัทฯ จะนำเข้าปุ๋ยเชิงเดี่ยวจากต่างประเทศ เช่น ปุ๋ยยูเรีย,
  ปุ๋ยแอมโมเนียมซัลเฟต, ปุ๋ยโปแตสเซียมคลอไรด์ ฯลฯ
  มาบรรจุภายในเครื่องหมายการค้าของบริษัทฯ คือ ตราปุ๋ยแห่งชาติ
  แล้วนำออกจำหน่ายให้แก่ลูกค้าในช่องทางการขายต่าง ๆ

  1.2 ปุ๋ยเชิงประกอบ บริษัทฯ จะทำการผลิตปุ๋ยเชิงประกอบเพื่อจำหน่ายตามสูตรที่ตลาดต้องการ
  เช่น 16-20-0,

  16-16-8, 15-15-15, 16-8-8, 13-13-21, 15-7-18 และ 18-46-0 ฯลฯ
  ในเครื่องหมายทางการค้าต่าง ๆ เช่น ตราปุ๋ยแห่งชาติ, ตราสหกรณ์, ตราลูกโลกเกลียวเชือก
  เป็นต้น

2.  กรดกำมะถัน

  กรดกำมะถัน หรือ กรดซัลฟูริก เป็นวัตถุดิบในการผลิตกรดฟอสฟอริค
  ซึ่งเป็นวัตถุดิบในการผลิตปุ๋ยอีกทอดหนึ่ง บริษัทฯ สามารถผลิตกรดกำมะถันใช้ได้เอง
  และได้นำกำลังการผลิตกรดกำมะถันส่วนที่เหลือมาผลิตเพื่อจำหน่ายให้กับอุตสาหกรรมในประเทศด้วย

3.  แอมโมเนีย

  บริษัทฯ
  นำเข้าแอมโมเนียจากต่างประเทศมาใช้ในการผลิตปุ๋ยและจำหน่ายให้กับอุตสาหกรรมในประเทศ

4.  ยิปซัม

ยิปซัมเป็นผลิตภัณฑ์พลอยได้ที่เกิดจากการผลิตกรดฟอสฟอริค ปัจจุบัน บริษัทฯ
ได้พัฒนายิปซัมเพื่อใช้เป็นสารปรับปรุงคุณภาพดินและแก้ไขปัญหาดินเค็มจำหน่าย
ภายใต้เครื่องหมายทางการค้าของบริษัทฯ คือ ตรามนุษย์ดิน นอกจากนั้น บริษัทฯ
ยังได้จำหน่ายให้กับอุตสาหกรรมอื่นด้วย โดยส่วนใหญ่ใช้เป็นวัตถุดิบในวัสดุก่อสร้าง

โครงสร้างรายได้ในระยะ 3 ปีที่ผ่านมา

[]

ด้านการตลาดและภาวะการแข่งขัน

การดำเนินธุรกิจ ในปี 2548 ที่ผ่านมา

1.  ปุ๋ย

ประเทศไทยมีความต้องการใช้ปุ๋ยเคมีในช่วง 2-3 ปีที่ผ่านมาเฉลี่ยประมาณปีละ 3.6 ล้านตัน
สูตรปุ๋ยที่สำคัญมี 5 สูตร คือ 46-0-0, 16-20-0, 15-15-15, 16-16-8 และ 16-8-8
ซึ่งมีปริมาณการใช้คิดเป็น 27%, 22%, 21%, 14% และ 9% ตามลำดับ
โดยมีการนำไปใช้ในกลุ่มพืชหลักของประเทศ ได้แก่ ข้าว(53%), สับปะรด (13%), ไม้ผล
(11%), อ้อย (8%), ข้าวโพด (6%),ปาล์มน้ำมัน (4%) มันสำปะหลัง (4%),และอื่น ๆ (1%)
ปุ๋ยเคมีที่ใช้ในประเทศเกือบทั้งหมดมาจากการนำเข้าจากต่างประเทศ
ยกเว้นปุ๋ยที่ผลิตจากโรงงานของบริษัทฯ

การใช้ปุ๋ยเคมีระหว่างปี 2547-2548 ที่ผ่านมามีการเพิ่มขึ้นเพียงเล็กน้อย
โดยมีปัจจัยที่ทำให้การใช้ปุ๋ยเคมีในประเทศไม่เพิ่มขึ้นเท่าที่ควรได้แก่
นโยบายของรัฐบาลที่สนับสนุนการใช้ปุ๋ยอินทรีย์ทดแทนปุ๋ยเคมีและมีการประชาสัมพันธ์อย่างกว้างขวางในทุกภาคทั่วประเทศ
นอกจากนั้นพื้นที่การเกษตรของประเทศส่วนใหญ่เป็นพื้นที่เพาะปลูกที่อาศัยน้ำฝน
จึงมีความเสี่ยงอันเกิดจากสภาพอากาศที่ผันผวน เช่น ฝนทิ้งช่วง ภัยแล้ง น้ำท่วม
และภัยธรรมชาติอื่นๆ ซึ่งเกิดขึ้นเป็นประจำทุกปี

  ในปี 2548 บริษัทฯ มียอดจำหน่ายปุ๋ยเคมี 399,537 ตัน หรือเพิ่มขึ้นร้อยละ 101.51%
  เมื่อเทียบกับปี 2547
  เนื่องจากทางบริษัทฯได้เพิ่มการขายในช่องทางผู้ผลิตและผู้ค้าส่งปุ๋ยเป็นจำนวนมาก

2.  กรดกำมะถัน

ในปี 2548 บริษัทฯ มียอดจำหน่ายประมาณ 31,000 ตัน หรือเพิ่มขึ้นร้อยละ 5.52 เมื่อเทียบกับปี
2547 ซึ่งเป็นผลมาจากการขยายตัวของตลาด และสินค้าของบริษัทฯ เริ่มเป็นที่รู้จักของผู้ใช้ทั่วไป
และในช่วงกลางถึงปลายปี 2548
เกิดการขาดแคลนกรดกำมะถันภายในประเทศเนื่องจากปัญหาด้านการผลิตของผู้ผลิตรายหนึ่ง

3.  แอมโมเนีย

ในปี 2548 บริษัทฯ มียอดจำหน่ายประมาณ 21,000 ตัน หรือเพิ่มขึ้นร้อยละ 11.87 เมื่อเทียบกับปี
2547 แม้ว่าราคาแอมโมเนียปรับตัวสูงขึ้นเนื่องจากราคาก๊าซธรรมชาติในตลาดโลกปรับตัวสูงขึ้น
แต่ตัวแทนจำหน่ายของบริษัทฯ ก็สามารถขยายตลาดได้เพิ่มขึ้น

4.  ยิปซัม

ในปี 2548 บริษัทฯ มียอดจำหน่ายยิปซัมประมาณ 90,000 ตัน หรือเพิ่มขึ้นถึงร้อยละ 38.52
ทั้งนี้เป็นผลมาจากการจำหน่ายยิปซัมให้กับภาคอุตสาหกรรมเพิ่มขึ้น

 ภาวะอุตสาหกรรมและการแข่งขัน

1.  ปุ๋ย

ในปีที่ผ่านมาราคาจำหน่ายของปุ๋ยเคมียังคงสูงขึ้นอย่างต่อเนื่อง
ทำให้เกษตรกรขาดกำลังซื้อและหันมาใช้ปุ๋ยสูตรต่ำที่มีราคาถูกกว่าถึงแม้จะทราบว่าปุ๋ยเคมีของบริษัทมีความเข้มข้นของธาตุอาหารที่พืชจำเป็นต้องใช้สูงกว่าก็ตามส่งผลให้แนวโน้มการใช้ผลิตภัณฑ์อื่นๆ
เช่น ปุ๋ยอินทรีย์ ปุ๋ยชีวภาพ ปุ๋ยเชิงผสม (Bulk Blending)
เข้ามาทดแทนการใช้ปุ๋ยเคมีเชิงประกอบ (Compound) มากขึ้น
ภาวะการแข่งขันโดยรวมเป็นการแข่งขันระหว่างปุ๋ยเคมีและ ผลิตภัณฑ์ทดแทนปุ๋ยเคมี
มากกว่าจะเป็นการแข่งขันระหว่างปุ๋ยนำเข้าจากต่างประเทศกับปุ๋ยที่ผลิตภายในประเทศ
กอปรกับปัญหาภัยแล้งที่เกิดขึ้นตลอดปี 2548 ทำให้สภาพการแข่งขันในตลาดมีสูง
และทำให้สินค้าคงเหลือรวมของปุ๋ยเคมีทั้งประเทศ ณ สิ้นปี 2548 ยกไปปี 2549
มีปริมาณสูงถึงประมาณ 500,000 ตัน

กลยุทธ์การแข่งขัน บริษัทฯ
วางแผนการขยายช่องการจำหน่ายและสร้างพันธมิตรทางการค้ากับโรงผสมปุ๋ย
กำหนดราคาขายให้ใกล้เคียงกับผู้นำทางการตลาด
กำหนดส่วนลดทางการค้าที่แน่นอนและให้ผลตอบแทนปลายปีตามยอดขายแก่ตัวแทนจำหน่าย
ตลอดจนจัดให้มีการบริการทางด้านวิชาการเพื่อให้คำแนะนำการใช้ปุ๋ยให้กับเกษตรกรและลูกค้า

2.  กรดกำมะถัน

กรดกำมะถันเป็นวัตถุดิบพื้นฐานสำหรับหลายอุตสาหกรรม เช่น ปุ๋ย, แบตเตอรี่, สิ่งทอ, สี,
เยื่อกระดาษ, สารส้ม, ยาง เป็นต้น แต่สำหรับอุตสาหกรรมปุ๋ยในประเทศไทยนั้น บริษัทฯ
เป็นโรงงานเพียงแห่งเดียวที่มีความต้องการกรดกำมะถันและตอบสนองความต้องการนั้นด้วยการผลิตใช้เอง
ในปัจจุบันมีผู้ผลิต 2 ประเภท คือ ผลิตจากผลพลอยได้ในอุตสาหกรรมถลุงแร่
และผลิตจากการเผากำมะถัน ซึ่งผลิตภัณฑ์ของบริษัทฯ เป็นประเภทหลัง

3.  แอมโมเนีย

แอมโมเนียใช้มากในอุตสาหกรรมปุ๋ยและอุตสาหกรรมอื่น ๆ เช่น อุตสาหกรรมเคมี, โลหะ,
เยื่อกระดาษ, ทำความเย็น เป็นต้น ในปี 2548
ที่ผ่านมาราคาแอมโมเนียในตลาดโลกปรับตัวสูงขึ้นตามราคาก๊าซธรรมชาติ
ทำให้ราคาจำหน่ายในประเทศสูงขึ้นด้วย อย่างไรก็ดีจากการที่บริษัทฯ
มีข้อได้เปรียบคือมีถังเก็บขนาดใหญ่ ทำให้มีต้นทุนที่ต่ำกว่า
กอปรกับการขยายตลาดของตัวแทนจำหน่ายทำให้บริษัทฯ
ยังคงสามารถแข่งขันในอุตสาหกรรมนี้ได้ต่อไป

4.  ยิปซัม

การใช้ยิปซัมแบ่งได้เป็น 2 ด้าน คือ ด้านเกษตรกรรม (เพื่อเป็นสารปรับปรุงดิน)
และด้านอุตสาหกรรม (ส่วนใหญ่ใช้ในอุตสาหกรรมวัสดุก่อสร้าง)
โดยในอดีตแหล่งยิปซัมที่ใช้คือยิปซัมธรรมชาติ
แต่สำหรับยิปซัมของบริษัทฯเป็นยิปซัมที่ได้จากการผลิตกรดฟอสฟอริคนั้นมีต้นทุนต่ำกว่า
จึงมีความสามารถในการแข่งขันด้านราคาที่สูงกว่า

แนวโน้มแผนการตลาดในอนาคต

1.  ปุ๋ย

สำหรับปี 2549 บริษัทฯ จะเน้นความสัมพันธ์กับกลุ่มลูกค้าโรงผสมปุ๋ยและผู้ค้ารายใหญ่ในประเทศ
ซึ่งบริษัทได้สร้างโอกาสในช่องทางการจำหน่ายนี้ไว้แล้ว
การค้าปุ๋ยไม่ว่าจะโดยการซื้อมาขายไปหรือจากการผลิต บริษัทเน้นการขายเฉพาะสินค้าที่มีกำไร

2.  กรดกำมะถัน

  บริษัทฯ จะเพิ่มการบริการให้แก่ลูกค้ามากยิ่งขึ้นจากการให้เช่าถังเก็บกรด
  หรือเก็บค่าผ่านท่าจากทรัพย์สินที่มีอยู่ ณ ปัจจุบัน

3.  แอมโมเนีย

บริษัท ฯ จะเป็นผู้นำเข้าและจำหน่ายผ่านตัวแทนจำหน่ายในประเทศ

4.  ยิปซัม

บริษัทฯ มีแผนที่จะเพิ่มการจำหน่ายยิปซัมในภาคอุตสาหกรรมให้มากขึ้นทั้งในประเทศ
และพัฒนาการส่งออก

ในอนาคต